CELEX: 32015D0546
Language: lv
Date: 2015-03-31 00:00:00
Title: Komisijas Īstenošanas lēmums (ES) 2015/546 ( 2015. gada 31. marts ), ar ko atļauj plašāk izmantot no mikroaļģēm Schizochytrium sp. iegūtu augsta DHA un EPA satura eļļu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (izziņots ar dokumenta numuru C(2015) 2083)

2.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 90/11
            
         KOMISIJAS ĪSTENOŠANAS LĒMUMS (ES) 2015/546
   (2015. gada 31. marts),
   ar ko atļauj plašāk izmantot no mikroaļģēm Schizochytrium sp. iegūtu augsta DHA un EPA satura eļļu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97
   
      
         (izziņots ar dokumenta numuru C(2015) 2083)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Apvienotās Karalistes kompetentās iestādes 2012. gada 6. jūlijā atbilstīgi Regulai (EK) Nr. 258/97 ļāva laist tirgū no mikroaļģēm Schizochytrium sp. iegūtu augsta dokozaheksaēnskābes (DHA) un eikozapentaēnskābes (EPA) satura eļļu kā jaunu pārtikas produktu sastāvdaļu lietošanai konkrētos pārtikas produktos.
            
         
               (2)
            
            
               Uzņēmums DSM Nutritional Products2012. gada 19. novembrī Apvienotās Karalistes kompetentajām iestādēm iesniedza pieteikumu paplašināt no mikroaļģēm Schizochytrium sp. iegūtas augsta DHA un EPA satura eļļas kā jaunas pārtikas produktu sastāvdaļas lietojumu.
            
         
               (3)
            
            
               Apvienotās Karalistes kompetentā pārtikas produktu novērtēšanas iestāde 2013. gada 29. aprīlī sniedza sākotnējo novērtējuma ziņojumu. Šajā ziņojumā tā secināja, ka minētās aļģu eļļas izmantošanas paplašināšana atbilst Regulas (EK) Nr. 258/97 3. panta 1. punktā noteiktajiem kritērijiem par jauniem pārtikas produktiem.
            
         
               (4)
            
            
               Komisija 2013. gada 9. jūlijā sākotnējo novērtējuma ziņojumu pārsūtīja pārējām dalībvalstīm.
            
         
               (5)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi.
            
         
               (6)
            
            
               Komisija 2014. gada 25. martā apspriedās ar Eiropas Pārtikas nekaitīguma iestādi (EFSA) un lūdza tai sīkāk novērtēt no mikroaļģēm Schizochytrium sp. iegūtas augsta DHA un EPA satura eļļas kā jaunas pārtikas produktu sastāvdaļas lietojuma paplašināšanu saskaņā ar Regulu (EK) Nr. 258/97.
            
         
               (7)
            
            
               
                  EFSA2014. gada 18. septembrī pieņēma zinātnisko atzinumu par no mikroaļģēm Schizochytrium sp. iegūtas augsta DHA un EPA satura eļļas kā jaunas pārtikas produktu sastāvdaļas lietojuma paplašināšanu (2), kurā bija secināts, ka tā ir nekaitīga ierosinātajos lietošanas veidos un daudzumos.
            
         
               (8)
            
            
               Minētajā atzinumā sniegtais pamatojums ir pietiekams, lai secinātu, ka no mikroaļģēm Schizochytrium sp. iegūta augsta DHA un EPA satura eļļa, to lietojot ierosinātajos veidos un daudzumos, atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (9)
            
            
               Eiropas Parlamenta un Padomes Direktīvā 2002/46/EK (3) ir izklāstītas prasības, kas jāievēro attiecībā uz uztura bagātinātājiem. No mikroaļģēm Schizochytrium sp. iegūtas augsta DHA un EPA satura eļļas lietošana būtu jāatļauj, neskarot minēto tiesību aktu prasības.
            
         
               (10)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No mikroaļģēm Schizochytrium sp. iegūtu augsta DHA un EPA satura eļļu, kā norādīts I pielikumā, kā jaunu pārtikas produktu sastāvdaļu drīkst laist Savienības tirgū, ievērojot II pielikumā noteikto lietošanu un maksimālo lietošanas daudzumu, neskarot Direktīvas 2002/46/EK noteikumus.
   2. pants
   Ar šo lēmumu atļautais apzīmējums no mikroaļģēm Schizochytrium sp. iegūtai augsta DHA un EPA satura eļļai, ko norāda to saturošo pārtikas produktu marķējumā, ir “No mikroaļģēm Schizochytrium sp. iegūta augsta DHA un EPA satura eļļa”.
   3. pants
   Šis lēmums ir adresēts uzņēmumam DSM Nutritional Products, 6480 Dobbin Road, Columbia, MD 21045, USA.
   
      Briselē, 2015. gada 31. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2014; 12(10):3843.
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      I PIELIKUMS
      
         No mikroaļģēm Schizochytrium sp. iegūtas augsta DHA (dokozaheksaēnskābes) un EPA (eikozapentaēnskābes) satura eļļas specifikācija
      
      
                  Tests
               
               
                  Specifikācija
               
            
                  Skābes skaitlis
               
               
                  Ne vairāk kā 0,5 mg KOH/g
               
            
                  Peroksīda skaitlis (PV)
               
               
                  Ne vairāk kā 5,0 meq/kg eļļas
               
            
                  Mitrums un gaistošo vielu saturs
               
               
                  Ne vairāk kā 0,05 %
               
            
                  Nepārziepjojamās vielas
               
               
                  Ne vairāk kā 4,5 %
               
            
                  Transtaukskābes
               
               
                  Ne vairāk kā 1,0 %
               
            
                  
                     DHA saturs
               
               
                  Ne mazāk kā 22,5 %
               
            
                  
                     EPA saturs
               
               
                  Ne mazāk kā 10 %
               
            
   
      II PIELIKUMS
      
         No mikroaļģēm Schizochytrium sp. iegūtas augsta DHA (dokozaheksaēnskābes) un EPA (eikozapentaēnskābes) satura eļļas atļautais lietojums
      
      
                  Pārtikas kategorija
               
               
                  Maksimālais DHA un EPA lietošanas daudzums (mg/dienā)
               
            
                  Uztura bagātinātāji
               
               
                  Saskaņā ar ražotāja ieteikumu pieaugušajiem iedzīvotājiem, izņemot grūtnieces un ar krūti barojošas sievietes – 3 000 mg